Mi köze a gerincnek az immunitáshoz??
Avagy hogyan segíthet a csontkovács!

A minap tűnődtem azon, milyen keveset tudunk arról a fogalomkörről, amit immunitásnak hívnak. Utána nézve a szótárban ezt találtam: latin eredetű orvosi tárgykörben használt szó. Jelentése: 1. Védettség, 2, Öröklött vagy szerzett közömbösség egyes betegségekkel vagy mérgekkel szemben. A következő pillanatban megértettem több dolgot is. Először, az immunitás sokkal mélyebb annál, mint ahogy elsőre tűnik. Másodszor ez társadalmi jelenség, valahogy divat lett nem nézni a dolgok mélyére. Ezt sugallják a TV, rádióműsorok, az újságok egyszóval a média.  Ez nem lehet véletlen, e mögött szigorú szándékosság lapul. Ezen dolgok okainak vizsgálata nem tárgya e cikknek. Tehát vissza az immunitáshoz. Jelentése azt sugallja, védettség a betegséggel szemben. Ez így igaz, régen kimutatták már orvosi kísérletekben, hogy betegségeink és immunitásunk fordítottan arányos. Tehát magasabb immunitás kevesebb betegség. Védekező képességünket vizsgáljuk most meg egy újfajta nézőpontból, nevezetesen az idegrendszer szempontjából. Az idegrendszer az, ami biztosítja az elektronikus összeköttetést minden apró kis részünk és az agy közt oda-vissza. Idegpályáink az agyból indulnak ki, és a gerincvelőn átfutnak, majd a csigolyák közt kilépnek és folytatják útjukat egészen a legtávolabbi sejtekig. Az ember idegrendszerének minden egyes alkotóeleme összefügg a többivel, kölcsönhatásban állnak egymással. Testünk olyan csodálatosan összetett,,szerkezet,, hogy bármely része nem egyszer hatással lehet egy másikra még akkor is, ha egymástól távol helyezkednek el, s látszólag semmilyen közük nincsen egymáshoz. Nézzünk erre egy egyszerű példát, mondjuk egy autót. Ez messze nem olyan bonyolult mint a testünk, de képzeljük csak el a mi gyönyörű autónkat, ami tökéletesen működik…… csak egy kis hiba folytán nem megy az ablaktörlője. Ilyen őszi-téli időben nem használhatjuk, mert bepiszkolt ablakon nem látunk ki, növekedik a balesetveszély stb. Így van ezzel az idegrendszer is. Gerincünk egyfajta biztosítéktáblaként funkcionál. A kilépő idegeket nyomja az elmozdult gerinccsigolya,és ezért nem tökéletes a gyomrunk. Gyomorpanaszok esetén a háti hatos csigolyánál mutatható ki elmozdulás. Megoldás, biztosítékot kell cserélni (a háti hatost helyére teszi a csontkovács) és autónk újra teljes értékű lesz. Ezzel nem kevesebbet állítok Kedves Olvasó, minthogy betegségeink javarészt (idegi eredetűek. Idegi egyensúlyunk felbomlásával együtt jár a szervezet biomechanikájának (biomechanika=élő szerkezet) rendellenessége is.(a szervezet biomechanikáját állítja helyre a csontkovács) Ezek szoros kölcsönhatásban vannak. Miért jó ez nekünk? Mert a szervezet biomechanikáját sokkal egyszerűbb helyreállítani, mint mondjuk sebészeti úton idegsejteket keresgélni. Tehát a biomechanika optimalizálásával megoldódik idegi panaszunk is. Arról már nem is szólva, hogy természetes módon történik a helyesbítés, ami nem jár szövődményekkel és mellékhatásokkal, nem von maga után gyógyszeres kezeléseket. Legnagyobb előnye azonban mégsem ez, hanem az, hogy OKOT tudunk vele kezelni. A tüneti kezelések ideje a XXI. sz.-ban lejárt.(„gondolta a naiv csontkovács”). A helyzet persze nem így néz ki. Hiszen a gyógyszer-kereskedelem a világ legtöbb profitot hozó vállalkozása. 
Pár szót még a csontkovácsolás (csontkovács) filozófiájáról. Vallja a kölcsönös kapcsolatot, amely az emberi test szerkezete –elsődlegesen a gerinc-, illetve főként az idegrendszer által összehangolt működése közt fennáll. Ennek a pontosan meghatározható viszonynak ugyanis fontos szerepe van az egészség megőrzésében és helyreállításában. Az egészség nem egyfajta fogyasztási cikk, amelyet tabletta vagy folyadék formájában magunkhoz vehetünk! Csak úgy nyerhetjük vissza vagy tarthatjuk meg az egészségünket, ha hagyjuk működésbe lépni a test természetes önfenntartó gyógyító erőit. Ha időben felismerjük a gerinc kisebb rendellenességét, mielőtt azok megzavarnák az idegrendszer normális működését, és tüneteket produkálnának, akkor nagy segítséget nyújtunk a testünknek, hogy egészséges maradjon. Mivel tehát idegrendszerünk a felelős az egész fizikai testünk koordinálásáért, vezérléséért, gyakorlatilag immunitásunk (védekezőképességünk) ettől függ!! Továbbá mind a harmincegy darab idegpályánk az agyból a gerincen átfut, s onnan lépnek ki különböző szerveinkhez, ebből következőleg maga a gerinccsigolyák rendjének a helyreállítása a legelső lépés egészségünk felé! Hiszen idegrendszerünk csak egészséges gerincen keresztül tudja ellátni feladatát, nevezetesen szerveink irányítását. Ez a csontkovács feledata. Az egészben az az ördögi, hogy a kezdeti gerincelváltozások nem okoznak panaszokat, pedig itt még sokkal könnyebb a csontdoktornak (csontkovács), mint esetleg később, amikor már, áll a bál. Ezért ajánlom egészségeseknek elsősorban ezt a fajta csont ill.izűletkarbantartást!! E sorok írója minden félévben ellenőrizteti csontkováccsal gerincének állapotát. S bár jógázik, sportol, egészségesen él, mindig vannak kisebb elváltozások. Tehát egészséges embernek még hasznosabb, mint betegnek. Ismerjük a Hypokrateszi törvényt ,,megelőzni egyszerűbb,,. Ezt javaslom önöknek is! 
Rendkívüli fontossággal bír az ember fekhelyének a HELYE. Ez nem elírás! A lakosság jó 68%-a, a betegek 96%-a káros földsugárzás felett fekszik. Ki kell mérni a fekhelyet, mert addig nem adott a gyógyulás lehetősége sem, amíg rossz helyen van az ágyunk! Kezelés során addig senkihez sem nyúlok, amíg nem mértem ki az illető auráját.(auraburok=a testünket övező mérhető elektroburok, melyen látható a káros földsugárzás). Sajnos Erdélyben szinte senkit sem tudok, aki ezt el tudná végezni. Folyamatban van egy Marosvásárhelyi természetgyógyász képzése a földsugárzásokra, mert tudom, hogy ez elengedhetetlen. A méregtelenítésre január végén egy külön cikkben fogok kitérni, mert szintén rendkívüli fontossággal bír. Ezzel búcsúzom a december eleji viszontlátásig. Akivel nem találkozom nekik kellemes ünnepeket és boldog új évet kívánok. 

Kelemen István csontkovács

Kelt: A nyilas havában-Egerben, 2005. 12. 04-én
2005. 12. 08-án a Marosvásárhelyi népújságban megjelent cikk.
